Trollsteinen (Vågan)

Trollsteinen, også kalt Djevelsteinen,Svein Smaaskjær, Lofotbilder. 2 : Vågan 1910-40. Arctandria, Tromsø 1993. Side 202. er en flyttblokk som ligger ved Europavei 10, om lag hundre meter sør for Lofotkatedralen, i Kabelvåg i Vågan kommune. På steinen er det avbildet et kors som det ikke har blitt funnet tilsvarende til i Europa,Håkon Brun, Fra Kong Øysteins kirke til Lofotkatedralen. Vågan menighetsråd, Kabelvåg 1998. Side 24-25. 
og den har «kloremerker» som kan se ut som å komme fra tre store fingre.X-Lofoten, Arkeologi . Besøkt 30. mai 2014. 
Det knytter seg flere sagn til steinen, og den regnes som ett av de mest gåtefulle kulturminnene i regionen.Reidar Bertelsen, Vágar: Den første byen i nord. Nordland fylkeskommune, Bodø 1995. Side 25.

Korset er 75 centimeter høyt, risset inn på en plan flate, og har form som et crux immissa som vider seg noe ut i endene.Håkon Brun, Fra Kong Øysteins kirke til Lofotkatedralen. Vågan menighetsråd, Kabelvåg 1998. Side 18-20.
I 1995 ble det oppdaget en «bule» på høyre side av korset, mellom tverrarmen og stammen, en detalj som ikke før har vært påvist på slike figurer. 
Teoriene er at dette enten er et uferdig keltisk kors som skulle ha et solsymbol i sentrum, eller at det kan være et staurogram, der de to greske bokstavene «χ» og «ρ», utgjør de første to bokstavene i navnet til Kristus. 
Det antas også at steinen opprinnelig var et mulig sjøsamisk kultsted som ble ufarliggjort ved at man risset inn et kors,Sentrale temaer i nordnorsk mellomalderarkeologi. Universitetet i Tromsø, 1995. Side 26. 
eller at den ble brukt som alter ved stedet før den første kirken ble bygd. Det at steinens opprinnelige plassering er ukjent, vanskeliggjør muligheten for å finne svar på hvorfor korset ble risset inn.

Ifølge et sagn ble Trollsteinen kastet ned fra Tjeldbergtinden, om lag 1,8 kilometer mot nordøst, av Djevelen for å treffe den første kirka som ble bygd i Vágar. I en annen variant ble den kastet av et troll. Steinen bommet på kirka, men grepet rundt var så hardt at avtrykket vises fremdeles.X-Lofoten, Sagn & myter . Besøkt 30. mai 2014. Et annet sagn forteller at Djevelen ble sluppet løs i Vágar rundt 1850, og at prost Christian Bull, ved hjelp av vers og Svarteboka greide å drive ham tilbake under jorda, til tross for det harde grepet rundt Djevelsteinen, som gjorde at man enda kan se merker etter klørne.

Trollsteinen har blitt flyttet to ganger i forbindelse med veiarbeid. I 1925 ville Vegvesenet sprenge steinen for å rette opp veien, men motstand fra kulturinteresserte og andre innbyggere i Kabelvåg førte til at steinen ble fredet.Vågan kirke 1898-1983. Menighetsrådet, Vågan 1983. Side 15. Av steiner i verden med kors hugd inn, er de to antatte gravminnene «Sigmundarsteinur» på Skúvoy i Færøyene og en korsstein på Birsay i Orknøyene de som er mest like Trollsteinen. Begge er hugd inn på flyttbare steiner, men mangler «bulen».

Referanser

Eksterne lenker
 Nasjonalbiblioteket: Edvard Ruud, Det mørke landet: nordnorske eventyr og segner. Side 118-119: Sagnet om Trollsteinen i Vågan
 Nasjonalbiblioteket: Dagmar Blix, ''Draugen skreik: tradisjon frå Lofoten. Side 21-22: Prestar - Den vonde. Segna om Trollsteinen.
 Gamle Lofotbilder, Veien mellom Svolvær og Kabelvåg, med to bilder av Trollsteinen.


Kategori:Sagn
Kategori:Kulturminner i Vågan